Document ID: 32014D0120

VYKONÁVACIE ROZHODNUTIE KOMISIE
zo 4. marca 2014,
ktorým sa stanovuje zoznam inšpektorov Únie podľa článku 79 ods. 1 nariadenia Rady (ES) č. 1224/2009
[oznámené pod číslom C(2014) 1178]
(2014/120/EÚ)
EURÓPSKA KOMISIA,
so zreteľom na Zmluvu o fungovaní Európskej únie,
so zreteľom na nariadenie Rady (ES) č. 1224/2009 z 20. novembra 2009, ktorým sa zriaďuje systém kontroly Spoločenstva na zabezpečenie dodržiavania pravidiel spoločnej politiky v oblasti rybného hospodárstva a ktorým sa menia a dopĺňajú nariadenia (ES) č. 847/96, (ES) č. 2371/2002, (ES) č. 811/2004, (ES) č. 768/2005, (ES) č. 2115/2005, (ES) č. 2166/2005, (ES) č. 388/2006, (ES) č. 509/2007, (ES) č. 676/2007, (ES) č. 1098/2007, (ES) č. 1300/2008, (ES) č. 1342/2008 a ktorým sa zrušujú nariadenia (EHS) č. 2847/93, (ES) č. 1627/94 a (ES) č. 1966/2006 (1), a najmä na jeho článok 79 ods. 1,
keďže:
(1)
Nariadením (ES) č. 1224/2009 sa zriaďuje systém Spoločenstva v oblasti kontroly, inšpekcie a presadzovania s cieľom zaistiť dodržiavanie pravidiel spoločnej politiky v oblasti rybného hospodárstva. Nariadením (ES) č. 1224/2009 sa ustanovuje, že bez toho, aby bola dotknutá primárna zodpovednosť pobrežných členských štátov, inšpektori Únie môžu vykonávať inšpekcie v súlade s uvedeným nariadením vo vodách Únie a na rybárskych plavidlách Únie mimo vôd Únie. Zoznam inšpektorov Únie sa stanoví v súlade s postupom stanoveným v nariadení (ES) č. 1224/2009.
(2)
Vykonávacím nariadením Komisie (EÚ) č. 404/2011 z 8. apríla 2011, ktorým sa ustanovujú podrobné pravidlá vykonávania nariadenia Rady (ES) č. 1224/2009, ktorým sa zriaďuje systém kontroly Spoločenstva na zabezpečenie dodržiavania pravidiel spoločnej politiky rybného hospodárstva (2), sa stanovujú podrobné pravidlá uplatňovania kontrolného systému Európskej únie stanoveného nariadením (ES) č. 1224/2009.
(3)
Vykonávacím nariadením (EÚ) č. 404/2011 sa stanovuje, že zoznam inšpektorov Únie sa má prijať na základe oznámení členských štátov a Európskej agentúry pre kontrolu rybárstva.
(4)
Prvý zoznam inšpektorov Únie sa prijal vo vykonávacom rozhodnutí Komisie 2011/883/EÚ (3). Tento zoznam bol nahradený novým zoznamom inšpektorov Únie prijatým vo vykonávacom rozhodnutí Komisie 2013/174/EÚ (4). V článku 120 vykonávacieho nariadenia (EÚ) č. 404/2011 sa ustanovuje, že po vypracovaní počiatočného zoznamu členské štáty a Európska agentúra pre kontrolu rybárstva oznámia do októbra každú zmenu a doplnenie zoznamu, ktorú si želajú zaviesť v nasledujúcom kalendárnom roku, a že Komisia zodpovedajúcim spôsobom zmení a doplní tento zoznam do 31. decembra.
(5)
Niektoré členské štáty oznámili celé zoznamy svojich príslušných inšpektorov. Je preto vhodné nahradiť zoznam uvedený vo vykonávacom rozhodnutí 2013/174/EÚ a v prílohe k tomuto rozhodnutiu stanoviť nový zoznam inšpektorov Únie na základe týchto oznámení a oznámení o zmenách pôvodného zoznamu prijatých od členských štátov.
(6)
Opatrenia stanovené v tomto rozhodnutí sú v súlade so stanoviskom Výboru pre rybolov a akvakultúru,
PRIJALA TOTO ROZHODNUTIE:
Článok 1
Zoznam inšpektorov Únie sa uvádza v prílohe k tomuto rozhodnutiu.
Článok 2
Vykonávacie rozhodnutie 2013/174/EÚ sa zrušuje.
Článok 3
Toto rozhodnutie je určené členským štátom.
V Bruseli 4. marca 2014

Labels: 15
6